Številka: 0072-3/2022-DI/16

Datum: 16. 9. 2022

Vsem izvajalcem bolnišnične in specialistične zunajbolnišnične

dejavnosti ter izvajalcem programov na primarni ravni

**Navodilo o beleženju in obračunavanju zdravstvenih storitev in izdanih materialov**

**Okrožnica ZAE 13/22: Dopolnitve šifrantov za obračun zdravstvenih storitev**

**Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.**

Podlaga za dopolnitve in spremembe šifrantov za obračun zdravstvenih storitev je sprejeta Uredba o določitvi programov storitev obveznega zdravstvenega zavarovanja, opredelitev zmogljivosti, potrebnih za njegovo izvajanje, in določitev obsega sredstev za leto 2022 in druge dopolnitve.

V okrožnici je zajeta naslednja vsebina:

[1. Izvajanje telemedicinske obravnave pacientov, obolelih s COVID 19](#_Toc114224874)

[2. Uvedba kontrol zaposlitev zdravstvenih delavcev pri izvajalcu v bolnišnični dejavnosti](#_Toc114224875)

[3. Spremljanje podatkov o zdravstvenih listinah OZZ v povezavi z eNaročanjem: dopolnitev vsebine nabora podatkov](#_Toc114224876)

S spoštovanjem.

Pripravila:

Jerneja Bergant, strokovna sodelavka Sladjana Jelisavčić,

Franc Osredkar, strokovni sodelavec vodja – direktorica področja I

Priloge:

* Priloga 1: Sprememba šifranta K40.1 »Nivo kontrole zaposlitev zdravstvenih delavcev po vrstah in podvrstah zdravstvene dejavnosti«
* Priloga 2: Dopis NIJZ - Dostop izvajalcev zdravstvene dejavnosti do podatkov o zdravstvenih delavcih v RIZDDZ

1. **Izvajanje telemedicinske obravnave pacientov, obolelih s COVID 19**

*UKC Ljubljana, UKC Maribor, UK Golnik, SB Celje, SB Nova Gorica, SB Novo mesto, SB Slovenj Gradec, SB Jesenice*

**Povzetek vsebine**

Zavod je na podlagi Zakona o interventnih ukrepih za omilitev posledic drugega vala epidemije COVID-19 (PKP7 in PKP10) z Okrožnico ZAE 3/21 in 1/22 uvedel plačevanje telemedicinske obravnave pacientov, obolelih s COVID 19, v breme državnega proračuna RS, in sicer za obdobje od 1. 1. 2021 do 30. 6. 2022.

S tokratno okrožnico pojasnjujemo spremembe plačevanja, ki jih je sprejela Vlada RS z Uredbo o določitvi programov storitev obveznega zdravstvenega zavarovanja, opredelitev zmogljivosti, potrebnih za njegovo izvajanje, in določitev obsega sredstev za leto 2022 (Uradni list št. 112, 26. 8. 2022), in sicer se telemedicinske obravnave pacientov, obolelih s COVID 19, v obdobju opravljenih storitev od 1. 9. 2022 do 31. 12. 2022 obračunajo v breme OZZ.

V telemedicinsko spremljanje pacientov, obolelih za COVID-19, se lahko vključi:

* ambulantne paciente ali paciente po odpustu iz bolnišničnega okolja, obolelih za COVID-19, pa okužba še ni izzvenela;
* paciente, pri katerih klinična slika ne zahteva hospitalizacije;
* paciente, ki imajo prisotne dejavnike tveganja, kot so pridružene kronične bolezni, imunska pomanjkljivost, starost oz. so prisotne določene druge okoliščine, ki lahko privedejo k poslabšanju zdravstvenega stanja.

Na telemedicinsko obravnavo se pacienta (tako kot doslej) napoti z napotnico, pri čemer se zabeleži VZS 2798 »Telemedicinska obravnava COVID 19«. Na telemedicinsko obravnavo je pacient napoten iz matične enote, in sicer s strani lečečega zdravnika specialista ob predčasnem odpustu iz bolnišnične obravnave ali zdravnika specialista, ki bolnika obravnava ambulantno.

**Navodilo za obračun**

Navedeni izvajalci bodo obravnavo obračunali z obstoječimi šiframi storitev E0766 »TMO bolnikov s COVID 19 - center« in E0767 »TMO bolnikov s COVID 19 - matična enota« na strukturi Obravnava na vrstah dokumentov 4-6 (individualni račun za tujce) in 15-16 (poročilo, popravek poročila) skladno s povezovalnimi šifranti in navodili Zavoda. Na dokumentu se ne navajajo podatki o DDV.

Sprememba povezovalnih šifrantov K1 »Vrste zdravstvene dejavnosti in storitve za obračun« in K2 »VZD s storitvami glede na vrsto dokumenta po strukturi« je naslednja:

O84.300 Dejavnost obvezne socialne varnosti

|  |  |  |  |  |
| --- | --- | --- | --- | --- |
|  |  |  |  | **VD 1-6**  **Obravnava** |
| 701 | Druge obveznosti ZZZS | 824 | Povračilo proračun RS | ~~E0766, E0767~~ |

Q86.210 Splošna zunajbolnišnična zdravstvena dejavnost

|  |  |  |  |  |
| --- | --- | --- | --- | --- |
|  |  |  |  | **VD 4-6 in 15-16**  **Obravnava** |
| 338 | Urgentna medicina v splošni zunajbolnišnični dejavnosti | 051 | Enota za hitre preglede v rednem delovnem času | E0766, E0767 |

Q86.220 Specialistična zunajbolnišnična zdravstvena dejavnost

|  |  |  |  | ***VD 4-6 in 15-16***  ***Obravnava*** |
| --- | --- | --- | --- | --- |
| 208 | Infektologija v specialistični zunajbolnišnični dejavnosti | 214 | Infektologija | E0766, E0767 |
| 209 | Interna medicina v specialistični zunajbolnišnični dejavnosti | 215 | Internistika | E0766, E0767 |
| 210 | Internistična onkologija v specialistični zunajbolnišnični dejavnosti | 219 | Onkologija | E0766, E0767 |
| 211 | Kardiologija in vaskularna medicina v specialistični zunajbolnišnični dejavnosti | 220 | Kardiologija in vaskularna medicina | E0766, E0767 |
| 218 | Nevrologija v specialistični zunajbolnišnični dejavnosti | 227 | Nevrologija | E0766, E0767 |
| 219 | Nuklearna medicina v specialistični zunajbolnišnični dejavnosti | 228 | Nuklearna medicina | E0766, E0767 |
| 227 | Pediatrija v specialistični zunajbolnišnični dejavnosti | 237 | Pediatrija | E0766, E0767 |
| 229 | Pnevmologija v specialistični zunajbolnišnični dejavnosti | 239 | Pulmologija | E0766, E0767 |
| 238 | Urgentna medicina v specialistični zunajbolnišnični dejavnosti | 280 | UC - Enota za bolezni | E0766, E0767 |
| 249 | Endokrinologija, diabetologija in tireologija v specialistični zunajbolnišnični dejavnosti | 216 | Diabetologija | E0766, E0767 |
| 249 | Endokrinologija, diabetologija in tireologija v specialistični zunajbolnišnični dejavnosti | 217 | Tireologija | E0766, E0767 |

Sprememba povezovalnega šifranta K5.2 »Storitve s stopnjo DDV« je naslednja:

|  |  |  |  |  |  |  |
| --- | --- | --- | --- | --- | --- | --- |
| O84.300 | Dejavnost obvezne socialne varnosti | | | *0% Oproščeno* | *Obdavčeno 9,5%* | *Obdavčeno 22%* |
|  | 701 | Druge obveznosti ZZZS | |  |  |  |
|  |  | 824 | Povračilo proračun RS | ~~E0766, E0767~~ |  |  |

Spremembe veljajo za storitve, opravljene od 1. 9. 2022 do predvidoma 31. 12. 2022.

Kontaktna oseba za vsebinska vprašanja:

Pika Jazbinšek ([pika.jazbinsek@zzzs.si](mailto:pika.jazbinsek@zzzs.si); 01/30-77-534)

# Uvedba kontrol zaposlitev zdravstvenih delavcev pri izvajalcu v bolnišnični dejavnosti

*Vsem izvajalcem zdravstvenih storitev v bolnišnični dejavnosti*

**Povzetek vsebine**

Zavod je z Okrožnico ZAE 6/22 uvedel kontrole zaposlitev zdravstvenih delavcev na strukturi Obravnava. Z Okrožnico ZAE 12/22 je najavil poročanje podatkov o zdravstvenih delavcih in uvedbo kontrole zaposlitev zdravstvenih delavcev na strukturi SBD Obravnava, ki je predmet te okrožnice in **začne veljati za obravnave v bolnišnični dejavnosti, zaključene od 1. 10. 2022 dalje.**

Izvajalci so za bolnišnične obravnave, zaključene od 1.10.2022 dalje, dolžni spremljati in na obračunskih dokumentih v okviru strukture SBD Obravnave poročati tudi podatke o nosilcih zdravljenja, to je zdravnikih, ki so storitev opravili.

Za te obravnave bo Zavod izvajal naslednje kontrole, ki bodo v primeru napak zavrnitvene narave:

* ujemanje poslanih RIZDDZ številk zdravstvenih delavcev - zdravnikov (podatek »RIZDDZ številka delavca«) z Registrom izvajalcev zdravstvene dejavnosti in delavcev v zdravstvu (RIZDDZ);
* obstoj veljavne zaposlitve pri izvajalcu v RIZDDZ (kontrola, da ima določen zdravstveni delavec v RIZDDZ veljavno zaposlitev pri pogodbenem izvajalcu oz. izvajalcu nacionalnega razpisa, ki je storitev obračunal);
* obstoj veljavne zaposlitve pri izvajalcu (pogodbenem ali iz nacionalnega razpisa) v RIZDDZ glede na skupino zaposlitve (kontrola, da mora zdravstveni delavec imeti v RIZDDZ urejeno vsaj eno ustrezno zaposlitev na vrsti zdravstvene dejavnosti, ki sodi v skupino zaposlitev, za katero (skupino) je opredeljena tudi vrsta zdravstvene dejavnosti, kjer je storitev obračunana (npr. zaposlitev specialista kirurgije v okviru vsaj ene od vrst bolnišničnih dejavnosti)).

**Navodilo za obračun**

Skladno z navedenim se:

* Na strukturi SBD Obravnava se v okviru sklopa podatkov o 14.5.2.1 »Obračunski podatki bolnišnične obravnave« uvede nov podsklop podatkov:

14.5.2.1.3 »Podatki o zdravstvenih delavcih (od 0 do 40)«

|  |  |
| --- | --- |
| RIZDDZ številka delavca | 5-mestna številka delavca iz Registra izvajalcev zdravstvene dejavnosti in delavcev v zdravstvu (RIZDDZ, šifrant 3). Podatek se navaja samo za zdravnika, ki je opravil oziroma sodeloval pri izvedbi storitve. Poročanje ne velja za dejavnost, ki ni bolnišnična (Q84.300) ter za storitve iz seznamov storitev 15.28 in 15.139. |

V ta sklop izvajalec navede zdravnike, ki so sodelovali pri izvedbi storitve za obračun.

* V povezovalnem šifrantu K40.1 (ki je priloga te okrožnice) se v bolnišnični dejavnosti (Q86.100) za nivo preverjanja zaposlitev opredelijo nove vrednosti.

Pri kontroli zaposlitev zdravstvenih delavcev velja, da mora biti zaposlitev v RIZDDZ veljavna v obdobju trajanja bolnišnične obravnave za obračun, izvaja pa se samo za šifre poklicev MZ iz RIZDDZ: [1] zdravnik/zdravnica, [2] zdravnik specialist/zdravnica specialistka, [3] doktor dentalne medicine/doktorica dentalne medicine, [4] doktor dentalne medicine specialist/doktorica dentalne medicine specialistka. Poročajo se tudi RIZDDZ številke specializantov.

Kontrole zaposlitev se bodo izvajale glede na obstoječe povezovalne šifrante:

* šifrant K40.1 »Nivo kontrole zaposlitev zdravstvenih delavcev po vrstah in podvrstah zdravstvene dejavnosti«: opredeljuje, do katerega nivoja se kontrole na posamezni vrsti in podvrsti izvajajo.
* šifrant K40.2 »Vrste zdravstvene dejavnosti po skupinah zaposlitev zdravstvenih delavcev«: za posamezno skupino zaposlitev opredeljuje vrste dejavnosti.
* šifrant K40.3 »Skupine zaposlitev zdravstvenih delavcev po vrstah in podvrstah zdravstvene dejavnosti«: po vrstah in podvrstah opredeljuje skupine zaposlitev zdravstvenih delavcev, ki lahko v posamezni vrsti in podvrsti opravljajo in obračunavajo zdravstvene storitve.
* šifrant K40.P »Skupine zaposlitev zdravstvenih delavcev«: pojasnjuje posamezne skupine zaposlitev.

Skladno s povezovalnim šifrantom K40.1, se za posamezen nivo izvajata različni kontroli:

* Če je v šifrantu za vrsto in podvrsto opredeljena vrednost 1 »Zaposlitev v okviru pogodbenega izvajalca oz. izvajalca nacionalnega razpisa«, se za prvi nivo preverja obstoj veljavne zaposlitve pri izvajalcu (pogodbenem ali iz nacionalnega razpisa), ki bo storitev obračunal.
* Če je navedena vrednost 2 »Zaposlitev v okviru pogodbenega izvajalca oz. izvajalca nacionalnega razpisa glede na skupine zaposlitev zdravstvenih delavcev«, se za drugi nivo preverja obstoj veljavne zaposlitve pri izvajalcu (pogodbenem ali iz nacionalnega razpisa, ki bo storitev obračunal)gledena skupine zaposlitev zdravstvenih delavcev, dovoljenih za posamezno vrsto in podvrsto: ali ima zdravstveni delavec pri izvajalcu urejeno veljavno zaposlitev vsaj na enem od VZD, ki v skladu s šifrantom K40.2 sodi v skupino zaposlitev, ki so v šifrantu K40.3 opredeljene za vrsto in podvrsto, za katero je obračunal opravljeno storitev. Če je v šifrantu K40.1 za vrsto in podvrsto zdravstvene dejavnosti opredeljena vrednost 9 »Zaposlitev se ne preverja«, se kontrola na zaposlitev ne izvaja.

Zgled 1:

Zdravstveni delavec ima urejeno veljavno zaposlitev v vrsti zdravstvene dejavnosti 134 »Splošna kirurgija v bolnišnični dejavnosti«, opravljene storitve pa obračuna v vrsti in podvrsti 112 301 »Kardiovaskularna kirurgija v bolnišnični dejavnosti«. Ker ima vrsta in podvrsta 112 301 po K40.3 »Skupine zaposlitev zdravstvenih delavcev po vrstah in podvrstah zdravstvene dejavnosti« opredeljeno skupino 1 »Zaposlitve v bolnišnični dejavnosti«, oziroma K40.2 v okviru skupine 1 »Zaposlitve v bolnišnični dejavnosti« vsebuje vrsto 134 »Splošna kirurgija v bolnišnični dejavnosti«, kontrola ne javi napake.

Zgled 2:

Zdravstveni delavec ima urejeno veljavno zaposlitev v vrsti 212 »Kardiovaskularna kirurgija v specialistični zunajbolnišnični dejavnosti«, opravljene storitve pa obračuna v vrsti in podvrsti 112 301 »Kardiovaskularna kirurgija v bolnišnični dejavnosti«. Ker ima vrsta in podvrsta 112 301 po K40.3 opredeljeno skupino 1 »Zaposlitve v bolnišnični dejavnosti«, skupina 1 pa po K40.2 vrste 212 »Kardiovaskularna kirurgija v specialistični zunajbolnišnični dejavnosti« ne vsebuje, kontrola javi napako.

**Dopolnitve šifrantov in kontrol veljajo za obravnave v bolnišnični dejavnosti, zaključene od 1. 10. 2022 dalje.**

**Vse izvajalce pozivamo, da skladno z Zakonom o zbirkah podatkov s področja zdravstvenega varstva (ZZPPZ) do 1. 10. 2022 v RIZDDZ uredijo vse zaposlitve za vse zaposlene. Podatki RIZDDZ morajo odražati dejansko zaposlitev, prav tako morajo imeti zdravstveni delavci urejeno zaposlitev pri vseh izvajalcih, pri katerih so zaposleni. Urejeni in pravilni podatki v RIZDDZ so tudi osnova za vpogled v CRPP.**

**Zdravstveni delavci, ki delajo v posamezni bolnici v bolnišnični in specialistični zunajbolnišnični dejavnosti, morajo imeti urejeno zaposlitev tako na bolnišnični kot tudi v specialistični zunajbolnišnični dejavnosti. V primeru, da bodo imeli urejeno zaposlitev le v specialistični zunajbolnišnični dejavnosti, bo pri obračunu storitev v bolnišnični dejavnosti javljena zavrnitvena napaka.**

**V skladu z Metodološkimi navodili RIZDDZ se pri kontroli zaposlitve zdravstvenega delavca v dejavnosti urgentne medicine (vrste dejavnosti 138, 238, 338, 438) upošteva pravilo, da kadar ima zdravstveni delavec pri izvajalcu že urejeno zaposlitev v drugi dejavnosti, in dela v urgentni medicini (vrste dejavnosti 138, 238, 338, 438), zaposlitve za dejavnost urgentne medicine ni treba vnesti.**

Možnosti za vpogledovanje in uporabo podatkov iz RIZDDZ so pojasnjene v Prilogi 2 te okrožnice. V primeru vprašanj v zvezi z urejanjem podatkov v RIZDDZ se obrnite na kontaktne osebe NIJZ, ki so objavljene na spletni strani <https://www.nijz.si/sl/podatki/izvajalci-zdravstvene-dejavnosti>, (na koncu strani).

Objava dopolnitev Tehničnega navodila za pripravo in elektronsko izmenjevanje podatkov obračuna zdravstvenih storitev in izdanih materialov skupaj z novo strukturo XML bo v prihodnjih dneh.

Kontaktna oseba za vsebinska vprašanja:

Jerneja Bergant ([jerneja.bergant@zzzs.si](mailto:jerneja.bergant@zzzs.si) 01/30-77-573)

# Spremljanje podatkov o zdravstvenih listinah OZZ v povezavi z eNaročanjem: dopolnitev vsebine nabora podatkov

*Vsem izvajalcem bolnišnične in specialistične zunajbolnišnične dejavnosti ter izvajalcem programov na primarni ravni*

**Povzetek vsebine**

Z Okrožnico ZAE 16/21 je Zavod s 1. 1. 2022 uvedel spremembe pri spremljanju podatkov o zdravstvenih listinah v povezavi z eNaročanjem. S to okrožnico na strukturi Obravnava in strukturi SBD obravnava dopolnjujemo navodila za navajanje, ki bodo omogočala posredovanje podatkov iz naročila tudi, kadar podlaga za obravnavo ni napotna listina. Ob posredovanju teh podatkov v Izdatke bo do uveljavitve spremembe še javljena evidenčna napaka.

Novosti iz te okrožnice bodo veljale za obravnave, posredovane na dokumentih od 1. 10. 2022 dalje. Po uvedbi navedene spremembe bodo dopolnjene tudi kontrole, tako da posredovanje teh podatkov ne bo več predstavljalo napake.

**Navodilo za obračun**

Skladno z navedeno vsebino se v Navodilu o beleženju in obračunavanju zdravstvenih storitev in izdanih materialov dopolnijo pravila za navajanje pri naslednjih podatkih:

* V okviru poglavja 14.4 Struktura »Obravnava« pod poglavjem »Podatki o zdravstvenih listinah in odpustnih diagnozah po MKB (1 … n)«:

| **Podatek** | **Opis, pravila za navajanje podatka** |
| --- | --- |
| Identifikator naročila | Identifikator naročila – IDT za izvedeno naročilo iz sistema eNaročanja.  Navajanje podatkov je obvezno, če je v podatku 'Oznaka podlage za obravnavo' navedena vrednost 1 - zdravstvena listina in je 'Vrsta zdravstvene listine' 1 – napotnica, **~~za ostale vrste listin~~ v ostalih primerih je navajanje dovoljeno. ~~V ostalih primerih navajanje podatkov ni dovoljeno.~~** |

* V okviru poglavja 14.4 Struktura »Obravnava« pod poglavjem 14.4.3 »Podatki o storitvi«:

|  |  |
| --- | --- |
| Šifra vrste zdravstvene storitve (VZS) – iz naročila | Šifra vrste zdravstvene storitve iz šifranta VZS iz naročila v sistemu eNaročanja (lahko se razlikuje od šifre vrste zdravstvene storitve iz napotne listine).  Navajanje podatkov je obvezno~~, če je v podatku~~ **ne glede na podatek** 'Oznaka podlage za obravnavo' ~~navedena vrednost 1 - zdravstvena listina~~ in ~~je~~ 'Vrsta zdravstvene listine' ~~1 – napotnica, za ostale vrste listin je navajanje dovoljeno~~, **če je izpolnjen podatek 'Identifikator naročila'**. V ostalih primerih navajanje podatka ni dovoljeno. |

* V okviru poglavja 14.5 Struktura »SBD obravnava« pod poglavjem »14.5.2.5 Podatki o zdravstveni listini (1…5)«:

| **Podatek** | **Opis, pravila za navajanje podatka** |
| --- | --- |
| Identifikator naročila | Identifikator naročila – IDT za izvedeno naročilo iz sistema eNaročanja.  Navajanje podatkov je obvezno, če je v podatku 'Oznaka podlage za obravnavo' navedena vrednost 1 - zdravstvena listina in je 'Vrsta zdravstvene listine' 1 – napotnica, **~~za ostale vrste listin~~ v ostalih primerih je navajanje dovoljeno. ~~V ostalih primerih navajanje podatkov ni dovoljeno.~~** |
| Šifra vrste zdravstvene storitve (VZS) – iz naročila | Šifra vrste zdravstvene storitve iz šifranta VZS iz naročila v sistemu eNaročanja (lahko se razlikuje od šifre vrste zdravstvene storitve iz napotne listine).  Navajanje podatkov je obvezno~~, če je v podatku~~ **ne glede na podatek** 'Oznaka podlage za obravnavo' ~~navedena vrednost 1 - zdravstvena listina~~ in ~~je~~ 'Vrsta zdravstvene listine' ~~1 – napotnica, za ostale vrste listin je navajanje dovoljeno~~, **če je izpolnjen podatek 'Identifikator naročila'**. V ostalih primerih navajanje podatka ni dovoljeno. |

Skladno s spremembo bo dopolnjeno tudi Tehnično navodilo za pripravo in elektronsko izmenjevanje podatkov obračuna zdravstvenih storitev in izdanih materialov.

Novosti veljajo za obravnave, posredovane na dokumentih od 1. 10. 2022 dalje.

Kontaktna oseba za vsebinska vprašanja:

Franc Osredkar ([franc.osredkar@zzzs.si](mailto:franc.osredkar@zzzs.si), 01/30-77-383)